Kjell Brustad - foreleser Bilder Nordic School of Photography
Kjell Brustad har jobbet som profesjonell fotograf siden 1983. Han er utdannet ved Strømmen og Sogn videregående fotolinje, deretter et halvt år på dansk kunsthøyskole.
Etter utdanning arbeidet han som freelance pressefotograf og fotoassistent innen reklame. I 1992 opprettet han N4, et fotostudio med hovedvekt på reklame, som han deler med flere fotografer og stylister.
Kjell har hatt fire separatutstillinger med prosjektet sitt "Å se med hjertet". Sammen med Tor Åge Bringsværd produserte han en fotobok av prosjektet. Etter 30 års erfaring og flere tusen oppdrag, foreleser han nå ved Bilder Nordic, i tillegg til å drive studioet. Fritiden bruker han til kunstprosjekter med bruk av film og primitivt fotoutstyr.